Bitcoin a atins un nou maxim istoric. A crescut cu peste 92% în acest an. Cât valorează acum.
Un bitcoin valorează astăzi 56.620 de dolari. Bitcoin a crescut cu peste 92% în 2021. Şi Ethereum a atins un nou record.
Bitcoin a atins sâmbătă un nou record în tranzacţionarea pe piaţa din Asia, relatează Reuters. Cea mai populară criptomonedă din lume a crescut până la 56.620 de dolari. Creşterea din 2021 este de peste 92%.Bitcoin a beneficiat de faptul că investitorii şi companiile precum Tesla sau Mastercard şi-au arătat încrederea în criptomonedă."Nu este nicio surpriză. Specialiştii consideră că valorea unui bitcoin va depăşi 100.000 de dolari. Eu sunt foarte optimist. Bitcoinul nu are o limită, poate urca foarte mult. În următorii cinci ani cred că va depăşi 1 milion de dolari", a spus George Rotariu, CEO Bitcoin România, pentru Aleph News.Ether, a doua cea mai mare criptomonedă a atins, de asemenea, un record: 2.040 de dolari. Ether este o monedă digitală care facilitează tranzacţiile pe blockchain-ul ethereum. În lumea cripto, termenii ether şi ethereum au devenit interschimbabili.